ຮ້ານວາງສະແດງສິນຄ້າຂອງ ຫວຽດນາມ ທີ່ງານຕະຫຼາດນັດ
ວັນທີ 26/2, ງານຕະຫຼາດນັດກຸສົນສາກົນ Bazaar ໄດ້ໄຂຂຶ້ນຢ່າງເປັນທາງການທີ່ໂຮງແຮມ Ashok ຢູ່ໃຈກາງຂອງນະຄອນຫຼວງ ນີວເດລີ, ປະເທດ ອິນເດຍ ດ້ວຍການເຂົ້າຮ່ວມຂອງຜູ້ຕາງໜ້າສະຖານທູດບັນດາປະເທດມີສຳນັກງານຕັ້ງຢູ່ນະຄອນຫຼວງ ນີວເດລີ. ທີ່ງານຕະຫຼາດນັດ, ຮ້ານວາງສະແດງຂອງ ຫວຽດນາມ ໄດ້ຮັບການປະດັບປະດາທີ່ປະທັບໃຈ, ແນະນຳຜະລິດຕະພັນຫັດຖະກຳທີ່ອຸດົມສົມບູນສ້າງຄວາມດຶງດູດແຂກຢ້ຽມຊົມ ແລະ ຊື້ເຄື່ອງຂອງເປັນຈຳນວນຫຼວງຫຼາຍ. ແຂກທີ່ມາຢ້ຽມຊົມເອົາໃຈໃສ່ເປັນພິເສດເຖິງອາຫານຂອງ ຫວຽດນາມ, ນັ້ນແມ່ນເຍື່ອງອາຫານ ເຝີ ແລະ ຢໍ່ຈືນ. ທ່ານເອກອັກຄະລັດຖະທູດ ຫວຽດນາມ ປະຈຳ ອິນເດຍ ໂຕນຊີງແທ່ງ ກໍ່ມາຢ້ຽມຢາມຮ້ານວາງສະແດງສິນຄ້າຂອງ ຫວຽດນາມ.
ງານຕະຫຼາດນັດກຸສົນສາກົນ Bazaarແມ່ນການເຄື່ອນໄຫວປະຈຳປີຂອງຄະນະທູຕານຸທູດປະຈຳ ອິນເດຍ, ໂດຍສະຫະພັນແມ່ຍິງກຸ່ມວັດທະນາຖາວອນລວມຢູ່ ນິວເດລີ ຈັດຕັ້ງ. ໃນແຕ່ລະປີ, ສະຖານທູດ ຫວຽດນາມ ໄດ້ເຂົ້າຮ່ວມງານຕະຫຼາດນັດນີ້.
(ແຫຼ່ງຄັດຈາກ VOV)